Q : Nostalġija ? Kriżi t' identita' ? Jew sempliċiment m' għandix x' nagħmel . . . ? A : Mod ħelu kif niftakar li jien Malti ġo pajjiż mingħajr pastizzi u Kinnie . Sandro jieħu pjaċir isajjar , jitħanżer , jixrob u jċekċek fuq strumenti strambi varji . . . meta ma jkunx qed idoqq il- kitarra . F' ħajj ' oħra xtaq ikun sajjied . Jiena u ereżija ġo Pariġi . Jiena , nigredo u san valentin ġewwa Malta . Daqs ġimagħtejn ilu , kont fi studio biex nirrekordja dan il- proġett ġdid li tant huwa l- qalbi - kwintett ġdid ma' Yoni Zelnik ( kuntrabaxx ) , ( drums ) , ( tenor sax ) , Olivier Zanot ( alto sax ) . Xi siltiet hawn taħt . Komposizzjonijiet huma tiegħi : Issa ħa nqażżiżha . Imma ssaportuni daqsxejn oħra , jew ibqgħu mexjin . Imma dan is- suġġett għal qalbi wisq . Iktar dettalji minn wara l- kwinti dwar is- fuq il- Malta jazz festival f' li tħalla fuq il- blog tad- d . M' għandix ħafna xi ngħid . It- tweġiba tad- D kienet biżżejjed . L- N ' n ' G , insomma , fil- missjoni tagħhom biex jeħilsu l- jazz festival mill- jasar tat- telf finanzjarju , u biex jibdluh f' Montreux Jazz Festival fil- Mediterran , irnexxielhom jeqirdu l- unika wirja annwali ta' mużika jazz . IVA , nies ħa jkollkom iktar żgur , imma nerga ninsisti - tibqgħux isemmugh Jazz festival . Il- jazz festival kien ifisser ħafna għalija . Ma tliftx jazz festival wieħed dawn l- aħħar ħmistax il- sena . Bdiet bħala sempliċi kurżita' fil- bidu . Ma kontx naf x' inhu jazz dak iż- żmien . Kienet kreatura stramba li kont qed nipprova nsib tarf tagħha . U bdejt ninteressa ruħi . Bdejt nistudjaha din il- mużika . Billi ġewwa Malta l- unika opportunita' li nisimgħu jazz tajjeb kienet dak it- tielet weekend ta' Lulju f' Ta' Liesse , il- jazz festival kien sar importanti ħafna għalija . Fil- bidu ta' Frar kont immur inħabbat fl- uffiċju ta' l- organizzatur biex inkun naf min hu ġej Lulju li ġej . Meta ddeċidejt li nsir mużiċist , kien minħabba l- jazz festival . Għadni niftakar l- enerġija li kien ikolli wara dak il- weekend . Dik is- sensazzjoni għadni nfittixha sa llum . Meta daqqejt l- ewwel darba quddiem ħafna nies kelli tmintax il- sena . Kont eċitat ħafna għax kien il- palk tal- jazz festival . U dak iż- żmien kont għadni qed niskopri l- jazz . Kont intimidat ħafna li ħa ndoqq qabel Joe Lovano . Meta ddeċidejt li nitlaq minn Malta , kien ukoll konsekwenza tal- jazz festival . Xtaqt li nkun f' post fejn stajt nitħallat ma' dawk il- mużiċisti li kont nara fuq il- palk f' Ta' Liesse . U jekk illum ninsab kuntent b' dak li għamilt dawn l- aħħar tmien snin ġewwa Franza , ma nistghax ma nirringrazzjax lill- jazz festival u lil Charles Gatt . U meta , bil- kwartett li kelli hawnhekk ġewwa Pariġi , ġejt mistieden biex indoqq fil- Jazz Festival daqs tliet snin ilu , għalija kien unur kbir . Kien wisq iktar importanti għalija minn kull palk prestiġjuż li daqqejt fih hawnhekk Pariġi . Meta kienu jiktbu xi ittra fuq it- Times kontra l- Jazz Festival , jien kont l- ewwel wieħed li kien jirrispondi . Kont sirt militanti ħafna dwar il- festival , għax kont veru kburi bih . Meta kont niġi kull sajf u kont ngħallem għal xi ftit ġimgħat kont ninduna li l- jazz festival kien qanqal ħafna nteress qalb iż- żagħżagħ . Kienu ħafna li jċempluli biex jieħdu xi lezzjonijiet fil- jazz għax kienet ħakmithom dik ikl - kurżita' li kelli jien xi ħmistax il- sena ilu . U jien kont nitbissem . U meta kont smajt bl- aħbar daqs xahrejn ilu fil- bidu kont kważi ħadtha biċ- ċajt . Imma meta , u meta rajt li ħallewli fil- blog ta' qabel , qabadni ħafna dwejjaq . Il- jazz festival kien ifisser ħafna għalija . U qed nitkellem fil- passat għax il- jazz festival M' GĦADUX . Għax xi ħadd iddeċieda li m' aħniex qed nagħmlu biżżejjed qliegħ mil- jazz festival . Għax xi ħadd ma fehem XEJN dwar xi tfisser kultura u edukazzjoni . U li l- edukazzjoni hija investiment . U li l- kultura m' għandha x' taqsam xejn ma' PROFITT . Għax dak ix- xi ħadd ma fehemx li hu SUPPOST qed jgħin lill- kultura . U li l- MASSA u l- KULTURA mhux neċessarjament ikunu dejjem ħbieb . U xogħlu HU li jqarribhom . U ma fehemx li l- jazz ma tagħmilx qliegħ minnu . U jekk trid tagħmel ħafna qliegħ WAQQFU mill- ewwel . IMMA JEKK JOGĦĠBOK , jekk ħa tagħtih f' idejn xi ħadd li r- riferenzi tiegħu huma Elton John - issemihx iktar " JAZZ FESTIVAL " . Nostalġija apparti . . . . . dal- pajjiż veru bla tama . Kont ħlift li naġġornah regularment dal- blog . Imma hemm aħna , daqsxejn xogħol iktar mis- soltu u l- blogg spiċċa sporadiku daqs id- djalogu ġewwa film ta' . U qed insemmi 'l dan għax il- bieraħ bqajt imqajjem sat- tlieta w nofs ta' filgħodu biex nara L ' Eclisse . Kont ili ma nara film ta' Antonioni u kont qed nibża' li ħa jdejjaqni , għax inqtajt daqsxejn mill- Antonionis , Bergmans u Tarkovskis ta' żmien il- film club meta kont l- universita' . Spiċċa għoġobni ħafna . M' għandix aptit ninfexx f' xi riċensjoni reminixxenti ta' Salvu Catania , mhux stil tiegħi . Imma qisni niddentifika ruħi ma' dan iċ- ċinema , u għalkemm glaċjali u pessimist nara ħafna umaniżmu fih . U Monica Vitti mara ta' l- ustja . Din l- aħħar ġimgħa kont okkupat mal- kwartett ta' , proġett li huwa għal qalbi ħafna . Hawn taħt hawn xi siltiet minn recording li għamilna t- tnejn li għadda , wara tliet kunċerti li veru ħassejna li morna tajjeb . Iktar recordings ma' gruppi differenti fil- jiem li ġejjin . Iktar siltiet fil- bloggijiet li jmiss . U xi drabi dik l- għanja perennjali ta' qrid eżistenzjali terġa' tfiġġ . . . . Biex tfakkarni li l- ħajja m' hijiex daqshekk sempliċi wara kollox . Biex tistaqsini jekk posti hux veru hawnhekk , f' belt li jien ma tantx niddentifika ruħi magħha , għalkemm ma nistgħax ngħid li jien imdejjaq lanqas . Biex tfakkarni li m' għandix nissottovaluta l- klima ta' pajjiż u ma noħodhiex bi kbira jekk is- sħab griż pariġin li nilmaħ kull filgħodu jqabbadni l- biki . U biex tgħidli li forsi hemm bżonn li nagħżel triq , mhux noqgħod nitbandal bejn ħajja austere ta' mużiċist li jdoqq mużika daqsxejn oskura li ma tantx tappella għal ħafna nies , u dik il- ħajja ta' xalar epikurjan ħedonist . Żewġ ħajjiet li forsi ma jmorrux id f' id xulxin , la finanzjarment lanqas fl- ideoloġija . Jew forsi nsib kompromess ħa . U bħalissa m' għandix aptit nisma' ġażż . Wara snin ta' walkmen , discmen , u issa iPod , xi 400 CD u 30 Gb mp 3 s , widnejja qed jistaqsu għal xi ħaġa ġdida . U fil- fatt bħalissa ħlief soul , funk u brażiljan m' iniex nisma' . Issa qisni qsamt l- mużika f' żewġ familji - 1 . mużika efemera , li għalkemm tkun veru tajba , ġeneralment wara ġimgħatejn smigħ frenetiku tqażżek u titfagħha fuq l- ixkaffa , tevapora fil- kontemporanjeta' tagħha . Li huwa l- każ ta' l- aħħar album ta' - Shelf Life ( mit- titlu qishu fehem kollox is- sur Caine ) - 2 . mużika li titraxxendi kollox , kull perjodu , kull epoka , kull trend , u li qatt ma xxebbgħak , li tikkorespondi għall- kull ħin tal- ġurnata , kull burdata . U l- lista tiegħi tinkludi 'l Thelonious Monk , Led Zeppelin , Miles Davis , Bill Evans , u hija pjuttost twila . Imma Monk u l- kumpanija bħalissa jistgħu idumu jħabtu fuq il- bieb ta' barra , għax il- playlist hija okkupata minn Sly Stone , Earth Wind and Fire , Joyce , Dori Caymmi . PROĠETTI Fl- aħħar ta' dax- xahar għandi tliet recordings bi tliet gruppi differenti . Recording ġdid tal- kwintett ġdid fjamant tiegħi b' kompożizzjonijiet ġodda . Direzzjoni ġdida pjuttost ferrieħa , " mużika ottimista xi drabi spastika " nsejħilha jien . Dal- grupp qed inżanżnu bil- mod darba kull ġimagħtejn f' dal- post jishmu les 2 singes ( iż = żewġ xadini ) għal min jitħajjar jiġi . Birra m' hiex għolja - 2 E 50 u sid il- post ġieli jitbissem . Recording ieħor mal- , jekk jirnexxielna nagħmluha sa l- istudio , għax meta s- sur Gori jkun f' dawn l- akkwati ikollna nfasslu redefinizzjoni tal- kelma " ħedoniżmu " . U fl- aħħar recording ieħor ta' proġett ġdid ta' mużika brażiljana strumentali , chorinho , baiao u dan- nejk , ma' rhythm section mill- ifjen . Intella' xi wħud fuq dal- blogg la jkunu lesti . U billi naf li ebda attivita' fiżika sportiva ma tħajjarni u li jekk xi darba tarawni niġri fil- Parc ta' Buttes Chaumont jiġifieri li Norman Lowell issieħeb ma SOS Racisme u qed jishma l- Gnawa u kkonverta għall- Islam , qed nipprova niekol inqas u tajjeb . Nħobb ħafna l- ikel ġappuniż u tgħallimt nagħmel is- soppa miso . Din hija r- riċetta . Mela xxarrab biċċa konbu ( speċi ta' seaweed li r- riħa tagħha tfakkrek daqsxej fl- Msida ) għal siegħa fl- ilma . Imbagħad saħħan l- ilma , qabel ma jagħli neħħi l- konbu u itfa' l- katsuo bishu ( bonito flakes - li r- riħa tfakkarni vagament fl- ikel tal- ħut li kont nitma' lill- guppies li tant kienu għal qalbi meta ta' ħdax il- sena kelli aquarium ) . Meta l- ilma jagħli neħħi minn fuq in- nar . Ħalli kollox joqgħod . Għaddi kollox minn ġo passatur biex teħles mill- għalf tal- ħut . Issa għandek dak li jissejjaħ dashi . Taqtgħax qalbek meta tara l- kulur pjuttost marid ta' din iż- żlieġa . Erġa ibda għalli d- dashi u meta jibda jgħali itfa' ftit tofu mqatta' ( it- tofu qatt ma fihmtu , imma l- konsistenza tiegħu togħġobni ) , neħħi minn fuq in- nar u itfa' xi erba' imgħaref miso li tkun ħallejt fi ftit mill- likwidu tas- soppa ( il- miso huwa soja ffermentat ) . Itfa' ftit wakame ' ( speċi ta' seaweed imnixxef li tkun xarrabt ftit qabel ) . Qatta' biċċa kurrat , jef faqqiegħ , jew chives . Bħalissa qed nisma' ħafna 'l din . Kont naħseb li Joyce apparti kunjom ta' kittieb kbir kien biss isem ta' nisa ta' grocers ġewwa r- Rabat . Diċembru : xi punti ewlenin ( ewlenin fit- trivjalita' tagħhom ukoll ) - Wara majjalata ostri - kaprina ( gajdriet u ġobon tal- gidi ) mal- gybex u Anita , li ġew iħufu fl- ilmijiet ta' Belleville , u li tant ħadna pjaċir bihom , irħejtilha lejn l- iskoll ( maċ- ċetaċeju ) fejn għaddejt ġimagħtejn mill- isbaħ fil- kenn ta' dar fl- għoljiet tal- mellieħa . Għand is- Serkin , aka Crystal Palace , Rabat , Malta wara mixja bla bidu sens u tmiem , taħt sema ċlampu u toqol ta' arja kważi tropikali . HI quddiem té ponta zokkor ħalib tal- bott , jien quddiem kinnie sħun u erba' piżelli , u flimkien nagħmlu l- crossword ta' l- Orizzont . Għawdex . Nintilfu fil- wied ta' San Blas . Qalb ħafna tajn u żlieq ninduna kemm Pariġi ħxietli r- relazzjoni tiegħi man- natura , u kemm inbati meta taħt sieqi ma jkunx hemm bankina jew tarmac . Festin il- mellieħa b' tema ' vaga' ta' staff party / ikla tax- xogħol , fejn it- tema tant kienet vaga li seħibna ċ- ċetaċeju u d- dulċi meta tiegħu BISS ġew lebsin ( evidenza fotografika ta' dan l- avveniment iktar tard fuq dan il- blog ) . Id- d kien liebes qishu teacher tal- history fil- bidu tas- snin tmenin . Il- mużika Earth , Wind and Fire , Curtis Mayfield u Sly u ħammallaġnijiet oħra simili . Xi pjaċir . Foie gras kilt kemm trid hawnhekk ġewwa Franza , imma l- ewwel darba li kilt wiżżu ( wiżż ? ikkoreġuni ja tradutturi ) kellha tkun Malta , speċifikament il- Mellieħa . Pjuttost xaħmi l- wiżż . Ftira m' għand is- Sufu ( Mellieħa erġajna ) - bl- obligatorju té tnejn zokkor ħalib tal- bott u waħda mill- isbaħ veduti f' Malta . L- isbaħ reżoluzzjoni li qatt għamilt fl- ewwel tas- sena ( u HI ħajritni ) - LI DAQSHEKK IĊĊELEBRAJT L- EWWEL TAS- SENA .